Jordan Peterson

Jordan Bernt Peterson (født 12. juni 1962) er en canadisk forsker og klinisk psykolog. Han var professor i psykologi ved University of Toronto, til han pensjonerte seg i januar 2022. Han har særlig forsket på sosial- og personlighetspsykologi, med vekt på psykologiske forklaringer på religiøse og ideologiske trosforestillinger. 
Peterson er blitt kjent for et bredt publikum gjennom sine forelesninger om psykologi, filosofi og religion lagt ut på YouTube. Kanalen hans har over 1 million abonnenter, og videoene har totalt over 130 millioner avspillinger per januar 2020.


== Bakgrunn og utdanning ==
Peterson vokste opp i Fairview i Alberta. Han tok bachelorgraden i statsvitenskap i 1982 og mastergrad i psykologi i 1984 ved University of Alberta. Han tok doktorgraden i klinisk psykologi ved McGill University i 1991. Han forble postdoktor ved McGill inntil han ble førsteamanuensis ved Harvard University. Han fikk et professorat ved University of Toronto i 1998.
I 1999 utgav han sitt hovedverk, Maps of Meaning, hvor han gir sin forklaring til  hvordan myter og trosforestillinger regulerer følelser og gir individer mening og motivasjon. TVOntario laget i 2004 en 13-episoders TV-serie basert på boka. I 2018 utgav han boka "12 Rules for Life: An Antidote to Chaos" som ble en bestselger i flere land.


== Politiske standpunkter ==
Peterson definerer seg selv som en klassisk liberalist i den britiske forståelsen av liberalismebegrepet. Han er særlig kjent for kritikk av postmodernisme, marxisme, identitetspolitikk. Peterson er særlig inspirert av Carl Gustav Jung, Friedrich Nietzsche, George Orwell, Fjodor Dostojevskij og Aleksandr Solzjenitsyn.Han fikk stor medieoppmerksomhet etter at han høsten 2016 kritiserte en canadisk menneskerettslov, Bill C-16, hvor han kritiserte hvordan loven var skrevet slik at den åpnet opp for påbudt bruk av nyskapte kjønnspronomener i omtale av transpersoner. Det har i Canada vært minst en dom for diskriminering grunnet bruk av feil pronomen og navn i Canada. Peterson hevdet påbudet var et uttrykk for at ytterliggående venstreradikal aktivisme fikk lovstatus, og uttalte at han risikerte både å bli straffet og miste sin stilling dersom loven ble vedtatt. Bill C-16 var et forslag om et tillegg i Den canadiske menneskerettserklæringen som fastslår at det er ulovlig å diskriminere på grunnlag av kjønnsidentitet, på samme måte som det til nå har vært ulovlig å diskriminere på grunnlag av hudfarge, kjønn, etc. Bill C-16 inneholdt ingen definisjon over kjønnsidentitet eller liste over pronomen i omtale av personer, da det skulle være opp til retten å tolke og bestemme hvorvidt diskriminering har funnet sted. Bill C-16 henviser dog til "Ontario Human Rights Commission" som erklærer at å ikke bruke de foretrukne kjønnspronomen når man refererer til transpersoner er diskriminerende.Jørg Arne Jørgensen beskriver Peterson slik:

Han representerer en sjelden kombinasjon. På den ene siden er han en samvittighetsfull verdikonservativ som appellerer til høyresiden (jobb hardt, oppfyll plikter før du krever rettigheter, gift deg og stift familie!). Samtidig er han en renommert akademiker med åpenhet og respekt for religion, spiritualitet og mytologi, som typisk appellerer mer til venstresiden (...) han er oppriktig bekymret for hvor langt denne polariseringen i samfunnet kan gå før det virkelig blir stygt.

Pankaj Mishra hevder at Peterson appellerer til den han anser som reaksjonære hvite menn for kritikken av venstresideaktivister («social justice warriors»), mens libertarianere applauderer Petersons dyrking av individet og individualismen.Peterson er blitt utsatt for hard kritikk, og er blant annet blitt kalt en «incel-filosof» («incel» betegner menn som lever i ufrivillig sølibat).

«Slik kritikk antyder at å interessere seg for menn som ikke har lykkes å danne stabile parforhold, og ønske å gi dem råd til å lykkes bedre med sine liv, er suspekt i seg selv», skrev Bjørn Gabrielsen i en bokanmeldelse i Dagens Næringsliv. 


== Bibliografi ==
norsk2018 12 regler for livet - en motgift mot kaos Gyldendal 2018 ISBN 9788205515925engelsk1999 Maps of Meaning: The Architecture of Belief ISBN 0415922224
2018 12 Rules for Life: An Antidote to Chaos Random House Canada ISBN 0345816021
2021 Beyond Order: 12 More Rules for Life ISBN 0593084640


== Referanser ==


== Eksterne lenker ==
(en) Offisielt nettsted 
(en) Jordan Peterson – kategori av bilder, video eller lyd på Commons 
(en) Jordan Peterson på Internet Movie Database 
(en) Jordan Peterson hos The Movie Database 
(en) Jordan Peterson på Discogs 
(en) Jordan Peterson på MusicBrainz 
(en) Jordan Peterson på Twitter 
(en) Jordan Peterson på Facebook 
(ru) Jordan Peterson på Facebook 
(en) Jordan Peterson på Instagram 
(en) Jordan Peterson på YouTube 
(en) Jordan Peterson på TikTok 
(en) Jordan Peterson på Telegram 
(en) Jordan Petersons mest siterte verk i Google Scholar
(en) Jordan Peterson: ‘The pursuit of happiness is a pointless goal’ The Guardian  21.01.2018
(en) Jordan Peterson’s Gospel of Masculinity 5. mars 2018
(no) Jordan Peterson - professoren som angrep det politisk korrekte (NRK Verdibørsen, radioprogram 30 min)Prosjekt(en) Self Authoring
(en) Understand Myself